عبداللہ ہاتفی

مولانا عبد اللہ ہاتفی خرجردی خراسانی (پیدائش: 1454ء— وفات: 1521ء) نویں صدی ہجری میں فارسی زبان کے مشہور شاعر اور مولانا نورالدین عبدالرحمٰن جامی کے بھانجے تھے۔ ہاتفی کی وجہ شہرت اُن کی تقلید نظامی گنجوی اور خمسہ ہیں۔
 سوانح 
عبد اللہ ہاتفی 1454ء میں تربت جام کے قصبہ خرجرد میں پیدا ہوئے اور تمام عمر اِسی گاؤں میں بسر کی۔ خرجرد میں وہ مزار قاسم انوار کے متولی کی حیثیت سے مقیم رہے جسے تیموری وزیر میر علی شیرنوائی نے تعمیر کروایا تھا۔ وہ ہرات میں دربارِ تیموری میں اپنے ماموں مولانا نورالدین عبدالرحمٰن جامی کی وساطت سے داخل ہوئے اور شعرائے ہرات میں بلند مقام حاصل کیا۔ مولانا نورالدین عبدالرحمٰن جامی کی نسبت ہاتفی بااعتبارِ مسلک شیعہ تھے، جس کی بنا پر شاہ اسماعیل صفوی اُن سے ملاقات کے لیے خرجرد کے چارباغ آیا اور اُن سے وہاں ملاقات کی۔ پندرہویں صدی کے اواخر سالوں میں ہاتفی آذربائیجان اور عراق کے سفر کو چلے گئے۔ سفر عراق میں اُن کی ملاقات مشہور فارسی شاعر امیر ہمایوں اسفرائینی سے بھی ہوئی۔http://www.iranicaonline.org/articles/hatefi

 وفات 
ہاتفی کی وفات 66 سال کی عمر میں 1521ء میں ہوئی۔ تدفین ہرات میں کی گئی۔

 شاعری 
فارسی زبان کے مشہور کتب ہائے تذکرہ سے معلوم ہوتا ہے کہ ہاتفی کی شہرت بحیثیتِ شاعر تھی اور اِس صنف میں خمسہ اُن کی وجہ شہرت تھی۔ خمسہ میں وہ نظامی گنجوی کی پیروی کیا کرتے تھے۔ شاعری میں مدت دراز تک مولانا نورالدین عبدالرحمٰن جامی سے استفادہ کیا۔

 تصانیف 

 لیلیٰ و مجنوں
 شیریں و خسرو
 ہفت منظر
 ظفرنامہ
 فتوحاتِ شاہی

 حوالہ جات 

زمرہ:1454ء کی پیدائشیں
زمرہ:1521ء کی وفیات
زمرہ:پندرہویں صدی کے فارسی شعرا
زمرہ:سولہویں صدی کے فارسی شعرا
زمرہ:پندرہویں صدی کی ایرانی شخصیات
زمرہ:سولہویں صدی کی ایرانی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:1450ء کی دہائی کی پیدائشیں
زمرہ:ویکی ڈیٹا سے مختلف مختصر وضاحت
زمرہ:پندرہویں صدی کی شخصیات
زمرہ:فارسی شعرا
زمرہ:ایرانی مرد شعرا
زمرہ:سولہویں صدی کی شخصیات